Diari Oficial de la Generalitat Valenciana


Sumari del DOGV 3777, del 22-06-2000 (2000/5277)

ORDRE de 15 de juny de 2000, de la Conselleria d'Agricultura, Pesca i Alimentació, per la qual s'estableixen les ajudes als apicultors amb motiu de l'aplicació del Decret 33/2000.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5277


Data del document
:   15-06-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * mel
    * agres
    * suport econòmic
    * apicultura
    * ajuda a l'agricultura
    * ajuda pública

ORDRE de 15 de juny de 2000, de la Conselleria d'Agricultura, Pesca i Alimentació, per la qual s'estableixen les ajudes als apicultors amb motiu de l'aplicació del Decret 33/2000. [2000/X5277]
  
En el Decret 33/2000, de 28 de març, del Govern Valencià, sobre mesures per limitar la pol·linització encreuada entre plantacions de cítrics, es prohibeix l'assentament de ruscos a menys de cinc quilòmetres de les plantacions de cítrics. En compensació pel lucre cessant, en l'article primer d'aquesta norma es preveu l'establiment d'una indemnització als apicultors.
  
En el decret es fixa la quantia màxima de l'ajuda per rusc, com també els ruscos que tenen dret a percebre-les. Queda pendent d'establir-ne les condicions de la concessió.
  
Els apicultors més perjudicats per aquesta mesura són els que habitualment despleguen la seua activitat en les plantacions de cítrics, per tal d'obtenir mel de flor del taronger o de produir nuclis per vendre-la. Per això, aquests han de ser compensats d'una manera important. La resta d'apicultors també veuran que minven les seues possibilitats de recol·lectar mel en reduir-se les flors disponibles, ja que els ruscos que habitualment es troben a la zona citrícola se'n traslladaran a unes altres àrees on competiran per les flors existents, escasses en una campanya com ara l'actual.
  
Per això, vista la proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article 1
  
Es convoquen les ajudes d'indemnització econòmica directa als apicultors, establides en el Decret 33/2000, de 28 de març, del Govern Valencià, sobre mesures per limitar la pol·linització encreuada entre plantacions de cítrics.
  
Article 2
  
En poden ser beneficiaris els titulars d'explotacions apícoles inscrits en el Registre d'Explotacions Apícoles de la Comunitat Valenciana amb data 1 de gener de 2000, sempre que complisquen les condicions següents:
  
Que incloguen en la seua explotació un mínim de 5 ruscos.
  
Que acrediten les condicions exigides en l'article tercer.
  
Queden exclosos d'aquest règim d'ajuda els apicultors que mantinguen o instal·len ruscos a una distància inferior a cinc quilòmetres de les plantacions de cítrics, establida en el Decret 33/2000, i així es comprove pels serveis tècnics de la Conselleria d'Agricultura, Pesca i Alimentació en els controls realitzats a l'efecte.
  
Article 3
  
Els apicultors podran presentar les seues sol·licituds d'ajuda a les oficines de la Conselleria d'Agricultura, Pesca i Alimentació, en el termini dels 30 dies naturals següents a la publicació d'aquesta ordre, i faran servir el model que s'hi acompanya com a annex.
  
L'escrit de sol·licitud, el qual serà únic per cada titular d'explotació agrícola, anirà acompanyat dels documents següents:
  
Document nacional d'identitat
  
Full de manteniment de tercers
  
Si escau, les factures que acrediten totes les vendes de mel de cítrics corresponents a algun dels anys següents: 1997, 1998 i/o 1999. S'hi podran aportar també factures dels mateixos anys que acrediten la venda de nuclis, i es valorarà un nucli a raó de 10 kg de mel. Els apicultors incorporats a l'activitat durant la campanya de 1999 en el marc de les ajudes a joves agricultors establides en el RD 204/1996, de 9 de febrer, sobre millores estructurals i modernització d'explotacions agràries (BOE núm. 36, de 10.2.1996), podran substituir les factures pel programa aprovat on s'haja previst l'obtenció de mel de cítrics.
  
Documents acreditatius de trobar-se al corrent de les obligacions tributàries i davant la Seguretat Social.
  
Article 4
  
Les ajudes es concediran per rusc inscrit en el Registre d'Explotacions Apícoles de la Comunitat Valenciana amb data 1 de gener de 2000, amb el criteri següent:
  
Ruscos de titulars d'explotacions apícoles que hagen acreditat la venda de mel de flor del taronger o de nuclis durant els anys 1997, 1998 i/o 1999, fins a 4.500 PTA.
  
Ruscos de la resta de titulars d'explotacions apícoles, fins a 2.250 PTA.
  
Article 5
  
Les ajudes es concediran per un import total de 411.884.078 de pessetes, a càrrec de la línia 210.779.00 del programa 714.80 Desenvolupament i millora de la ramaderia, dels pressupostos de la Generalitat Valenciana per a l'exercici 2000.
  
En cas que les ajudes sol·licitades superen els fons disponibles, se'n prorratejarà l'import proporcionalment a les quantitats resultants de l'aplicació del procediment que s'explica a continuació. Per al càlcul de la subvenció que es concedirà a cada apicultor, es realitzaran les operacions següents. Se sumarà la mel de cítrics obtinguda, la venda de la qual ha estat justificada per mitjà de factura, en l'exercici econòmic que resulte més favorable per a l'apicultor, considerats com a base 1997, 1998 o 1999. Aquesta quantitat es dividirà pel nombre de ruscos inscrits en el Registre d'Explotacions Apícoles de la Comunitat Valenciana amb data 1 de gener de l'any elegit, i s'obtindrà així la mitjana de mel produïda per rusc. En el cas de venda de nuclis s'entendrà que un nucli equival a 10 quilograms de mel.
  
La mitjana de mel produïda per rusc s'utilitzarà com a base per calcular l'import de l'ajuda que es concedirà a cada apicultor:
  
Quan aquesta mitjana siga igual o superior a 10 quilograms per rusc, l'import es calcularà multiplicant el nombre de ruscos inscrits en el registre esmentat amb data 1 de gener per 4.500 pessetes.
  
Quan aquesta mitjana siga igual o major de 5 i menor de 10, l'import es calcularà multiplicant el nombre de ruscos inscrits en el registre esmentat amb data 1 de gener per 4.000 pessetes.
  
Quan aquesta mitjana siga igual o major d'1 i menor de 5, l'import es calcularà multiplicant el nombre de ruscos inscrits en el registre esmentat amb data 1 de gener per 3.000 pessetes.
  
Quan aquesta mitjana siga menor d'1, l'import es calcularà multiplicant el nombre de ruscos inscrits en el registre esmentat amb data 1 de gener per 2.250 pessetes.
  
Si l'aplicació d'aquest article suposara l'aparició d'un excedent de fons, aquest es repartirà proporcionalment a les quantitats per rusc indicades en el paràgraf anterior sense superar les 4.500 PTA/rusc.
  
Article 6
  
Caldrà resoldre les sol·licituds d'ajudes expressament en un termini màxim de dos mesos des de la presentació, i s'entendran com a denegades en un altre cas.
  
DISPOSICIONS ADDICIONALS
  
Primera
  
Es delega en el director general d'Innovació Agrària i Ramaderia la resolució de concessió i el pagament de les sol·licituds presentades a l'empara d'aquesta ordre. La instrucció del procediment es realitzarà als serveis territorials.
  
DISPOSICIONS FINALS
  
Primera
  
S'autoritza el director general d'Innovació Agrària i Ramaderia perquè dicte les disposicions necessàries per al desenvolupament i l'aplicació d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 de juny de 2000
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
Annex
  
Sol·licitud d'ajudes per trasllat de ruscos
  
Dades de productor:
  
Cognoms i nom ???., NIF ????-
  
Adreça ???????, tel. ?????.
  
Municipi ?????., codi ????-
  
Província ????., codi postal ????-
  
Dades per al pagament:
  
Nom de l'entitat bancària ?????-
  
Sucursal i/o localitat ??????..
  
Província ???., núm. de compte corrent o llibreta ??-
  
Dades de l'explotació (ubicació actual):
  
Província ????, terme municipal ????..
  
Finca, lloc o paratge ????.., ruscos ??-
  
El sotasignat, titular de l'explotació les dades de situació de la qual es reflecteixen en el quadre anterior, sol·licita l'ajuda establida per a un total d ???ruscos.
  
Amb aquesta finalitat, es compromet a traslladar i/o mantenir els seus ruscos a més de 5.000 m de les plantacions de cítrics de la Comunitat Valenciana durant l'època de floració dels cítrics.
  
Acompanya la documentació següent:
  
- DNI o CIF.
  
- Última declaració de l'IRPF, si escau.
  
- Justificant de trobar-se al corrent de les obligacions davant la Seguretat Social
  
- Còpia compulsada de factura/es de venda de mel de flor del taronger, any?????.
  
- Còpia compulsada de factures de venda de nuclis.
  
SOL·LICITA
  
Que se li concedisca la corresponent ajuda per trasllat de ruscos, l'ingrés de la qual s'efectuarà en el compte bancari que figura en aquesta sol·licitud.
  
?????., ??. d ????.. de 2000
  
El sol·licitant
  
Firma: ?????????..